**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ՀԵՏ ԿԱՊՎԱԾ ԲՈՂՈՔՆԵՐ ՔՆՆՈՂ ԱՆՁ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2018/87, 09.07.2018թ.

**Բողոք բերող անձ՝** «ՌԱԶ ՇԻՆ» ՍՊԸ

**Պատվիրատու՝** Գավառի քաղաքապետարան

**Գնման ընթացակարգի ծածկագիրը և առարկան՝** ԳՄԳՀ-ԳՀԱՇՁԲ-18/9 ծածկագրով գնանշման հարցում / Գավառի քաղաքապետարանի կարիքների համար` Գավառի բազմաբնակարան բնակելի շենքեր տանող աստիճանների կապիտալ վերանորոգման աշխատանքների ձեռքբերում

**Բողոքի պահանջը`**

 1. Պարտավորեցնել ԳՄԳՀ-ԳՀԱՇՁԲ-18/9 ծածկագրով գնանշման հարցման ընթացակարգի գնահատող հանձնաժողովին՝ դադարեցնել 26.06.2018թ. ժամը 12:00-ին կայացած նիստի 2.1 կետի հիման վրա «ՌԱԶ ՇԻՆ» ՍՊԸ-ի ներկյացրած հայտը հրավերի պահանջներին չհամապատասխանելու վերաբերյալ կայացված հանձնաժողովի որոշումը:

 2. Պարտավորեցնել ԳՄԳՀ-ԳՀԱՇՁԲ-18/9 ծածկագրով գնանշման հարցման ընթացակարգի գնահատող հանձնաժողովին՝ դադարեցնել 26.06.2018թ. ժամը 12:00-ին կայացած նիստի 3-րդ կետի հիման վրա «թիվ 28 ՇՄՇ» ԲԲԸ-ին՝ առաջին տեղ զբաղեցրած մասնակից ճանաչելու մասին հանձնաժողովի կայացված որոշումը:

 3. Պարտավորեցնել ԳՄԳՀ-ԳՀԱՇՁԲ-18/9 ծածկագրով գնանշման հարցման ընթացակարգի գնահատող հանձնաժողովին, եթե գնահատման արդյունքում «ՌԱԶ ՇԻՆ» ՍՊԸ-ի հայտում արձանագրվեն անհամապատասխանություններ՝ հրավերի պահանջների նկատմամբ, բացառությամբ այն դեպքերի, երբ հայտում բացակայում է գնային առաջարկը կամ գնային առաջարկը ներկայացված է հրավերի պահանջներն անհամապատասխան, ապա հանձնաժողովը մեկ աշխատանքային օրով կասեցնի նիստը, իսկ հանձնաժողովի քարտուղարը նույն օրը դրա մասին էլեկտրոնային եղանակով տեղեկացնի «ՌԱԶ ՇԻՆ» ՍՊԸ-ին՝ առաջարկելով մինչև կասեցման ժամկետի ավարտը շտկել անհամապատասխանությունը:

 4. Պարտավորեցնել դադարեցնելու գնահատող հանձնաժողովի՝ 04.07.2018թ. gnumner.am կայքում հրապարակված ԳՄԳՀ-ԳՀԱՇՁԲ-18/9 ծածկագրով գնանշման հարցման ընթացակարգի պայմանագիր կնքելու որոշման մասին հայտարարությունը:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների հետ կապված բողոքներ քննող անձին ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների հետ կապված բողոքներ քննող անձին համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների հետ կապված բողոքներ քննող անձին ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: